armvectores/hy_wikipedia_2023 huggingface dataset:
Սոլվեյգ Քրեյ

Սոլվեյգ Քրեյ (նորվ.՝ Solveig Krey, մարտի 20, 1963(1963-03-20), Նորվեգիա), ռազմածովային սպա։ Առաջին կին սպան է, ով դարձել է սուզանավի հրամանատար։


== Կենսագրություն ==
Սոլվեյգ Քրեյը ծնվել է 1963 թվականին Լոնկան բնակավայրում։ Նրա ծնողները եղել են բուժքույր և էլեկտրիկ։
1989 թվականին ավարտել է Նորվեգիայի ռազմածովային ակադեմիան։ Ծառայել է սուզանավերի վրա, սկզբում լինելով ժամապահ, այնուհետև շտուրման։
1995 թվականի փետրվարից մինչև սեպտեմբեր ընկած ժամանակահատվածում անցել է սուզանավերի հրամանատարության վերաբերյալ 26-շաբաթյա դասընթացներ։
1995 թվականի սեպտեմբերի 11-ին Սոլվեյգ Քրեյը ստանձնում է Նորվեգիայի ռազմածովային ուժերի իր տեսակի մեջ գլխավոր համարվող KNM Kobben (S318) սուզանավի հրամանատարությունը, որի շնորհիվ դառնում է Նորվեգիայի պատմության մեջ առաջին կին սպան, ով դարձել է սուզանավի հրամանատար։
Սոլվեյգ Քրեյը ավելի ուշ դառնում է KNM Uredd (S305) սուզանավի հրամանատարը։
2004 թվականին Սոլվեյգ Քրեյը անցնում է թոշակի՝ 3-րդ ռանգի կապիտան կարգավիճակով։


== Ծանոթագրություններ ==
Չինար Իսոյան

Չինար Մամիկոնի Իսոյան (դեկտեմբերի 29, 1987(1987-12-29), Երևան, Հայկական ԽՍՀ, ԽՍՀՄ), հայ փոփ երգչուհի, դաշնակահարուհի, հեռուստահաղորդավար, կոմպոզիտոր։


== Կենսագրություն ==
Չինար Իսոյանը ծնվել է 1987 թվականին Երևանում, ճարտարապետ Մամիկոն Սարգիսի Իսոյանի և ինժեներ Մանիկ Ստեփանի Իսոյանի (ծննդյան ազգանունը՝ Սոֆոյան) ընտանիքում։ Վաղ հասակից տեղափոխվել է ծնողների հայրենի Դամալա գյուղ, որտեղ անցել է Չինարի մանկությունը։ Ութ տարեկանում նրա ընտանիքը տեղափոխվել է Դոնի Ռոստով։
1995 թվականին Չինարը հաճախել է Դոնի Ռոստովի  № 82 դպրոց, 8 տարեկանից սովորել է Պրոկոֆևի անվան թիվ 10 երաժշտական դպրոցում, նախ դաշնամուրի դասարանում, ապա`ակադեմիական վոկալ (օպերային երգեցողություն), հետագայում` կոմպոզիցիա և ջազ երաժշտություն։ Երաժշտական դպրոցում սովորելու տարիներին մասնակցել է մարզային, համառուսական և միջազգային մրցույթների։ 2002 թվականին Մոսկվայի մեծ բեմում առաջին անգամ կատարել է Անուշի արիան՝ Արմեն Տիգրանյանի «Անուշ» օպերայից։
2003 թվականին ընդունվել է Ռոստովի արվեստի դպրոցի դաշնամուրի դասարան, որն ավարտել է 2007 թվականին։ Նույն թվականին սկսվել է երգչուհու երաժշտական կարիերան Ստեփանակերտում կայացած «Ընծա-2007» երիտասարդ կատարողների մրցույթում։
2007 թվականին երաժշտական դպրոցում դասավանդել է դաշնամուր։ 2007 թվականին բյուջետային հիմունքներով ընդունվել է կոնսերվատորիայի «Երաժշտական արտադրությունը շոու բիզնեսի ոլորտում» ֆակուլտետ։ 2012 թվականին ավարտել է կոնսերվատորիան։  2013 թվականին մասնակցել է «Հայաստանի ձայնը 2» նախագծին։
Հյուրախաղերով հանդես է գալիս  Ռուսաստանում, Հայաստանում,  Հունաստանում։


=== Կրթություն ===
Ռոստովի արվեստի պետական քոլեջ, դաշնամուրի դասարան, 2007
Ռոստովի Ս. Վ. Ռախմանինովի անվան պետական կոնսերվատորիա, 2012
Մոսկվայի «Օստանկինո» հեռուստատեսության և ռադիոյի հեռարձակման ինստիտուտ, 2016


== Սկավառակագրություն ==
"Игра жизни", 2012


== Ծանոթագրություններ ==


== Արտաքին հղումներ ==
Պաշտոնական կայք Archived 2018-05-31 at the Wayback Machine.
Նուռ Շամ հեռուստաալիք

Նուռ Շամ (արաբ․՝ قناة نور الشام‎‎), Սիրիայի Արաբական Հանրապետության պետական, հոգևոր արբանյակային հեռուստաալիք։ Կենտրոնակայանը գտնվում է Դամասկոսում։


== Հեռարձակումը ==
BADR4։	12054 V - 27500 - 3/4 արբանյակի միջոցով,
Սիրիայի պետական ռադիոընկերության կայքում: Archived 2014-10-23 at the Wayback Machine.
Մգա (քաղաքատիպ ավան, Կիրովսկի շրջան)

Մգա (ռուս.՝ Мга), քաղաքատիպ ավան Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 10212 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օֆրանկենայմ

Օֆրանկենայմ (ֆր.՝ Hohfrankenheim), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 264 մարդ, բնակչության խտությունը` 95.65 մարդ/կմ²: Բնակավայրը զբաղեցնում է 2.76 կմ² տարածք:


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 21 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 185 աշխատունակ (15-64 տարեկան)  բնակիչ, որոնցից ակտիվ էին 141-ը, իսկ ոչ ակտիվները` 44: Ակտիվության ցուցանիշը կազմում է 76,2 %: 141 աշխատունակ մարդկանցից աշխատել է 133 անձ (74 տղամարդ և 59 կին): Գործազուրկ են եղել 8 անձ (2 տղամարդ և 6 կին): 44 անաշխատունակներից 17-ը եղել են աշակերտներ կամ ուսանողներ, 16-ը` թոշակառուներ, իսկ 11-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լանդվասսերի ուղեկամուրջ

Լանդվասսերի ուղեկամուրջ (գերմ.՝ Landwasserviadukt), երկաթուղային ուղեկամուրջ (վիադուկ) Շվեյցարիայի Գրաուբունդեն կանտոնում։ Ուղեկամրջի վրայով անցնում է միակողմանի երկաթգիծ։ Կամուրջը վերջնակետում միանում է 216 մետր երկարությամբ թունելին։ Այն կապում է Ֆիլիսուր և Քուր քաղաքները։ 2008 թվականից կառույցն ընդգրկված է ՅՈՒՆԵՍԿՕ-ի համաշխարհային ժառանգության ցանկում
Լանդվասսերի ուղեկամրջի կառուցումը սկսվել է 1901 թ. մարտին։ Շահագործման է հանձնվել 1903 թ. հուլիսի 1-ին։ Այն մաս էր կազմում Աբուլասի երկաթուղիների, վերջինիս համար ընդհանուր առմամբ կառուցվել է 55 կամուրջ և 39 թունել։ Լանվասսերի գետի կամրջումը ամենադժվար խնդիրներից մեկն էր և իրականացվել է «Մյուլեր և Զեերլեդեր» (գերմաներեն՝ Müller & Zeerleder) ֆիրմայի կողմից։
Ուղեկամուրջը ունի 65 մ բարձրություն և 136 մ երկարություն։ Կառույցը հենված է հինգ կարմրջասյուների վրա։ Սյուների կամարները ունեն 20 մետր լայնություն։ Հատկանշական է կամրջի 45 աստիճան կորագիծը։ Կառուցված է մուգ կրաքարից։
Դմիտրի Կրուգլով

Դմիտրի Կրուգլով (էստ․՝ Dmitri Kruglov, մայիսի 24, 1984(1984-05-24), Տապա, Tapa City, Լյաենե-Վիրումաա, Էստոնիա), էստոնացի ֆուտբոլիստ, Էստոնիայի հավաքականի և «Լևադիա» (Տալլին) ակումբի պաշտպան։


== Կարիերա ==


=== Ակումբային ===
Դմիտրի Կրուգլովը հանդես է եկել էստոնական «ՀՅՈՒՅԿ Էմմաստե», «Տալլինա ՅԿ» և «Լևադիա» ակումբներում։ 2005 թվականին դարձել է մոսկովյան «Լոկոմոտիվի» խաղացող։ 2006 թվականին վարձավճարով տեղափոխվել է «Կուբան», որի հիմնական կազմում այդպես էլ չի հայտնվել՝ թիմի կազմում անցկացնելով ընդամենը մեկ հանդիպում՝ Ռուսաստանի գավաթի 2006/2007 խաղարկության 1/16 եզրափակչի պատասխան խաղում։ 2007 թվականին կրկին վարձավճարով տեղափոխվել է մոսկովյան «Տորպեդո», իսկ 2008 թվականին սկսել է խաղալ Բաքվի «Նեֆթչի» ակումբում։ 2010-2011 մրցաշրջանում եղել է Բաքվի «Ինտերի» ֆուտբոլիստ։ 2011 թվականի օգոստոսին եռամյա պայմանագիր է կնքել ռուսական «Ռոստովի» հետ։ 2013 թվականի ամռանը հեռացել է ռոստովյան ակումբից և որպես ազատ գործակալ վերադարձել «Լևադիա», որտեղ հանդես էր եկել 2003-2005 թվականներին։
2014 թվականի մարտին Դմիտրի Կրուգլովը պայմանագիր է կնքել ադրբեջանական «Ռյավան» ակումբի հետ։ Սակայն Ադրբեջանում նա քիչ է մնացել, և շուտով վերադարձել է Էստոնիայի մայրաքաղաքի «Լևադիա» ակումբ։ 2015 թվականի եկտեմբերին հայտնի է դարձել, որ Դմիտրի Կրուգլովը տեղափոխվել է Տալլինի մեկ այլ ակումբ՝ «Ինֆոնետ»։ 2018 թվականի հունվարին վերադարձել է «Լևադիա» և ստացել թիմի ավագի թևկապ։ Նույն թվականի մայիսին Դմիտրի Կրուգլովը թիմի հետ միասին նվաճել է Էստոնիայի գավաթը։


=== Հավաքականում ===
2004 թվական հոկտեմբերի 12-ին Դմիտրի Կրուգլովը նշել է նորամուտն Էստոնիայի ազգային հավաքականի կազմում՝ մասնակցելով Լատվիայի դեմ խաղին։ Հանդես է եկել նաև Էստոնիայի պատանեկան և երիտասարդական հավաքականներում։
Մինչև 2016 թվականի հունիս Դմիտրի Կրուգլովն ազգային հավաքականի կազմում անցկացրել է 101 խաղ և խփել չորս գոլ։ Էստոնիայի ֆուտբոլի ֆեդերացիայի 2017 թվականի դեկտեմբերի տվյալներով՝ Կրուգլովն ազգային հավաքականում անցկացրել էր 109 խաղ և խփել չորս գոլ։


== Ձեռքբերումներ ==
Համագործակցության գավաթի խաղարկության հաղթող (1) – 2011
Էստոնիայի չեմպիոն (4) – 2004, 2013, 2014, 2016
Էստոնիայի գավաթակիր (5) – 2004, 2005, 2014, 2017, 2018
Էստոնիայի Սուպերգավաթի դափնեկիր (3) – 2015, 2017, 2018
Էստոնիայի առաջնության արծաթե մեդալակիր (1) – 2002
Էստոնիայի առաջնության բրոնզե մեդալակիր (1) – 2003
Ռուսաստանի առաջնության բրոնզե մեդալակիր (2) – 2005, 2006
Էստոնիայի գավաթի խաղարկության եզրափակչի մասնակից (1) – 2002


== Ելույթների վիճակագրություն ==


=== Ակումբային ===
2019 թվականի հոկտեմբերի 5-ի դրությամբ


=== Միջազգային վիճակագրություն ===
2019 թվականի հոկտեմբերի 5-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը ԷՖՄ պաշտոնական կայքում (էստոներեն)
Ֆուտբոլիստի էջը Մոսկվայի «Լոկոմոտիվի» պաշտոնական կայքում
Ֆուտբոլիստի էջը «Ռոստով» ակումբի պաշտոնական կայքում Archived 2020-06-23 at the Wayback Machine.
Ֆուտբոլիստի էջը Soccerway կայքում
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Интервью в блоге «Эстонский Футбол» на спортивном сайте «Спорт Сегодня» (ռուս.)
Դանիել մարգարեի դամբարան

Դանիել մարգարեի դամբարան (պարսկերեն՝ آرامگاه دانیل نبی), ճարտարապետական ​​համալիր Իրանի Խուզեսթան օսթանի Շուշ քաղաքում։ 1931 թվականի սեպտեմբերի 16-ին հուշարձանն ընդգրկվել է Իրանի ազգային ժառանգության ցանկում 51 համարի ներքո։


== Պատմություն ==
1871 թվականին ջրհեղեղը ոչնչացրել է դամբարանի նախորդ շենքը, և նույն թվականին շիա հոգևորական Ջաֆար Շուշթերիի հրամանով և ճարտարապետ Հաջի Մոլլա Հոսեյնի ղեկավարությամբ կառուցվել է Դանիել մարգարեի ներկայիս դամբարանը, և նրա գերեզմանը տեղ է գտել նրա կենտրոնում։


== Նկարագրություն ==
Դանիել մարգարեի դամբարանը գտնվում է Շավուր գետի արևելյան ափին՝ Ժակ դը Մորգան ֆրանսիական ամրոցի դիմաց։
Այս կառույցը արքայախնձորի տեսքով գմբեթով կրոնական դամբարաններից մեկն է, որն ունի երկու շերտ։ Գմբեթը ունի 25 ատամնավոր հարկաշարք։ Դրա բարձրությունը կազմում է մոտ 20 մետր, տրամագիծը՝ 5 մետր։ Դանիել մարգարեի գմբեթը կառուցվել է սելջուկների շրջանում, սակայն ակնհայտ է, որ նրա ստեղծողը ոգեշնչվել է Չոքա Զենբիլ (Դուր Ունթաշ) հնագույն քաղաքի ճարտարապետությամբ։ Արտաքին շերտը կատարում է խորհրդանշական գործառույթներ, և այն տեսանելի է հեռվից՝ քաղաքի գրեթե ցանկացած վայրից։
Արևմտյան կողմում Սուրբ Դանիել մարգարեի դամբարանի զարդարված է իրանական և իսլամական սալիկներով։ Արևելյան կողմում՝ մուտքի երկու կողմերում, տեղակայված են 10 մետր բարձրությամբ երկու մինարեներ։ Մինարեում փորագրված է 1330 թվականը՝ ըստ լուսնային հիջրայի և ճարտարապետ Հաջի Մոլլա Հոսեյնի անունը։ Մյուս կողմից կարելի է տեսնել, թե ինչպես են տեղական ճարտարապետները գմբեթի կառուցման ընթացքում ոճավորել փյունիկյան արմավենու բնի տարրերը, քանի որ փյունիկյան արմավենու բունն ունի աստիճանական կառուցվածք և լայնորեն տարածված է հարավում։
Ամեն տարի Դանիել մարգարեի դամբարան են այցելում բազմաթիվ մահմեդական և ոչ մահմեդական ուխտավորներ, ինչպես նաև ներքին և արտասահմանցի զբոսաշրջիկներ։


== Պատկերասրահ ==

		
		
		


== Ծանոթագրություններ ==
Չիկ (քաղաքատիպ ավան, Կոչենևսկի շրջան)

Չիկ (ռուս.՝ Чик), քաղաքատիպ ավան Ռուսաստանի Նովոսիբիրսկի մարզի Կոչենևսկի շրջանի կազմում։
Բնակչությունը 2010 թվականին գրանցված տվյալներով կազմում էր 5349 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոպոլկի (Ազովի շրջան)

Տոպոլկի (ռուս.՝ Топольки ), ավան Ռուսաստանի Դաշնության Ռոստովի մարզի Ազովի շրջանում։ Մտնում է Ռոգոժինսկովո գյուղական համայնքի կազմի մեջ։ Ազով քաղաքից գտնվում է 15 կմ հեռավորության վրա։
Դամբարան (լեռ)

Անվան այլ կիրառումների համար տե՛ս՝ Դամբարան (այլ կիրառումներ)Դամբարան, լեռ  Հայաստանի Գեղարքունիքի մարզի  Սևանի լեռնաշղթայում, Ըղձաձոր գետի ձախափնյակում, Ջիլ գյուղից 5 կմ արևելք։ Տեղադրման կոորդինատներ 40°27′05″ հս․. լ. 45°31′20″ ավ. ե.։ Բարձրություն 2726 մ


== Ծանոթագրություններ ==
Զապորոժյան Սեչ

Զապորոժյան Սեչ (ուկրաիներեն՝ Запорозька Січ&, Zaporoz'ka Sich;  լեհ.՝ Sicz Zaporoska; ռուս.՝ Запорожская Сечь, նաև՝ ուկրաիներեն՝ Вольностi Вiйська Запорозького Низового), կազակների կիսով չափ ինքնավար քաղաքական ու պետական կազմավորում 16-ից 18-րդ դարերի Ուկրաինայի հարավ-կենտրոնական տարածաշրջանում՝ ներկայիս Կախովկայի ջրամբարի և Դնեպր գետի ստորին հոսանքի շրջակայքում։ Տարբեր ժամանակահատվածներում կախվածության մեջ է գտնվել լեհա-լիտվական Ռեչ Պոսպոլիտայից, օսմանյան կայսրությունից, ցարական Ռուսաստանից։ 
Օսմանյան կայսրությունից գրաված տարածքները Քյուչուկ-Կայնարջիի 1774 թվականի պայմանագրով Ռուսաստանին միացնելուց կարճ ժամանակ անց՝  1775 թվականին Եկատերին Երկրորդ կայսրուհին լուծարել, վերացրել է Զապորոժյան Սեչը և վերջինիս տարածքները ներառել Ռուսաստանի նորակազմ նահանգի՝ Նովոռոսիայի մեջ։
«Զապորոժյան Սեչ» եզրույթը կարող է վերաբերել նաև զապորոժյան կազակների ռազմա-վարչական ամբողջ կազմակերպությանը (ուկրաիներեն՝ Вольностi Вiйська Запорозького Низового):


== Անվանում ==
Անվանման բաղադրիչը հանդիսացող «Զապորոժյան» («Запорожская») բառի մեջ արտացոլված է կազակների ռազմաքաղաքական կազմակերպության վայրը՝ «Դնեպր գետի սահանքներից այն կողմ» (за порогами): Իսկ անվան երկրորդ բաղադրիչ բառը՝ «սեչ»-ը (сѣчь) արևելասլավոնական ժողովուրդների լեզուներում նշանակում է «կտրել, հատել» և վերաբերում է հատված-սրված գերաններին, որոնցից կազմված էին կազակների բնակավայրերը շրջապատող ցանկապատերը։


== Գրականություն ==
В. О. Щербак. Запорозька Січ
Дмитро Яворницький. Історія запорізьких козаків
Намогильні хрести запорозьких козаків. / відп. редактор — І. В. Сапожников. — Одеса, 1998 (укр., рус.).
Самійло Величко. Літопис
Сапожников І. В. Запорозька Військова Покровська церква. 2003. 
Смолій В. А. (відп. ред.) «Історія українського козацтва: Нариси у 2-х томах». Том I ст. 532—601 в/д «Києво-Могилянська академія», 2007Տեղեկատուներ

Гайдай Л. Історія України в особах, термінах, назвах і поняттях. — Луцьк: Вежа, 2000 .
Довідник з історії України. За ред. І. Підкови та Р. Шуста. — К.: Генеза, 1993 . Archived 2009-04-10 at the Wayback Machine.


== Ծանոթագրություններ ==


== Արտաքին հղումներ ==
Січ Запорізька|сторінки=1749-1751}}
В.Голобуцький «Запорозьке козацтво»
Апанович О. Запорозька січ // Малий словник історії України / Ред. кол.: В. Смолій, В. Верстюк, С. Віднянський та ін. — К.: Либідь, 1997. — 464 с. — С. 158—159.
Енциклопедія українського козацтва
Козацтво XV—XXI ст.
Адріан Кащенко, «Оповідання про славне Військо Запорозьке низове»
«Козацькі січі. Нариси з історії українського козацтва XVI—XVIII ст.» Відп. ред. В. Смолій. 1998(չաշխատող հղում)
Медицина по-козацьки
Չերմե

Չերմե, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆրեդերիկ Բուսկե

Ֆրեդերիկ Բուսկե (ֆր.՝ Frédérick Bousquet, ապրիլի 8, 1981(1981-04-08), Պերպինյան), ազատ և բատերֆլայ ոճերի ֆրանսիացի լողորդ, ազատ ոճում 20, 94 վայրկյանում հաղթահարել է 50 մետր ջրային տարածքը և դարձել համաշխարհային ռեկորդակիր, որը հետագայում գերազանցվել է։ Ռեկորդը գրանցվել է 2009 թվականի ապրիլի 26-ին՝ Ֆրանսիայի առաջնության եզրափակչի ժամանակ։ Նա դարձել է նաև առաջին լողորդը, ով մինչև 21 վայրկյանում անցել է այդ տարածությունը։
2004 թվականին Ուսանողական սպորտի ազգային ասոցիացիայի (NCCA) լողի տղամարդկանց առաջին դիվիզիոնի առաջնության ժամանակ նա սահմանել է ռեկորդ՝ 50 մետր ջրային կարճ տարածությունը հաղթահարելով 21,10 վայրկյանում։ Այդ ռեկորդը չի հաղթահարվել շուրջ երկու տարի։
Ջրային սպորտի 2009 թվականի աշխարհի առաջնության ժամանակ, որը տեղի էր ունենում Հռոմում, Բուսկեն մրցակցել է 50 և 100 մետր հեռավորությունների ժամանակ։ Նա 50 մետր լողի ժամանակ նվաճել է արծաթ, իսկ 100 մետր մրցույթում՝ բրոնզե մեդալ։
Բուսկեն 2001-2005 թվականներին հանդես է եկել Օբուրն քաղաքի համալսարանական՝ «Օբուրնի վագրեր» թիմում։ 2005 թվականին Ազատ ոճի ԱՄՆ առաջնության ժամանակ հաղթել է 50 յարդ ջրային տարածությունը և սահմանել ռեկորդ՝ 18,74 վայրկյան՝ հաղթահարելով նախորդ 19,05 վայրկյանը, որը 1990 թվականին սահմանել էր Թոմ Ջեգերը։ Բուսկեն դարձել է առաջին մարդը, ով ազատ ոճում 19 վայրկյանում հաղթահարել է 50 յարդ ջրային տարածությունը, իսկ 21 վայրկյանում՝ 50 մետր ջրային տարածությունը։
2010 թվականի ապրիլին Ֆրեդերիկ Բուսկեն լողի օլիմպիական չեմպիոն Լոր Մանանդուից ունեցել է դուստր՝ Մանոնին։


== Անձնական ռեկորդներ ==
Ջրային երկար տարածք
50 մ, ազատ ոճ՝ 20,94
100 մ, ազատ ոճ՝ 47,15
50 մ բատերֆլայ՝ 22,84
100 մ բատերֆլայ՝ 51,50
Ջրային կարճ տարածք
50 յարդ, ազատ ոճ՝ 18.74
50 մ, ազատ ոճ՝ 20,63
100 յարդ, ազատ ոճ՝ 41.83
100 մ, ազատ ոճ՝ 46,87


== Ծանոթագրություններ ==
(7913) Պարֆյոնով

(7913) Պարֆյոնով (անգլ.՝ Parfenov), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 9-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,890459 ա. մ., առավելագույնը մոտենում է 2,7097 ա. մ. հեռավորության վրա և հեռանում 3,0712 ա. մ.։ Արեգակի շուրջ մեկ ամբողջական պտույտ է կատարում 1794,93 երկրային օրվա ընթացքում, իր ուղեծրով շարժվելով միջինում 0,200564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7913) Պարֆյոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օջելու

Օջելու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ռուդոլֆ Հայդենհայն

Ռուդոլֆ Պետեր Հայնրիխ Հայդենհայն (գերմ.՝ Rudolf Peter Heinrich Heidenhain, հունվարի 29, 1834(1834-01-29)[…], Կվիձին - հոկտեմբերի 13, 1897(1897-10-13)[…], Վրոցլավ, Սիլեզիա, Պրուսիայի թագավորություն, Գերմանական կայսրություն), գերմանացի ֆիզիոլոգ, հյուսվածաբան։ Բրեսլաուի համալսարանի պրոֆեսոր (1859 թ.-ից)։
Ֆիզիոլոգիական և հյուսվածաբանական մեթոդների համատեղ կիրառմամբ Հայդենհայնը բացահայտել է գլխուղեղի մեծ կիսագնդերում գտնվող որոշակի կետերի արգելակող ազդեցությունը կմախքային մկանների վրա։ Հայտնաբերել է մկաններում ջերմագոյացման կախումը նրանց արյան շրջանառությունից, ծանրաբեռնվածությունից, գրգռման ինտենսիվությունից։
Հայդենհայնը ցույց է տվել, որ ստամոքսում պեպսինը և աղաթթուն արտազատվում են տարբեր գեղձային բջիջներից և առաջարկել է ստամոքսի մեկուսացման մեթոդը, որը հետագայում կատարելագործել է Ի. Պավլովը։


== Աշխատությունները ==
Historisches und Experimentelles über Muskeltonus, 1856 - Մկանային տոնուսի մասին տրակտատ։
Beitrag zur Anatomie der Peyer’schen Drüsen, 1859 - Պեյերի գեղձերի անատոմիայի մեջ ներդրում։
Physiologische Studien, 1856 - Ֆիզիոլոգիական հոտազոտություններ։
Studien des Physiologischen Instituts zu Breslau, 1861–1868 - Բրեսլաուի ֆիզիոլոգիական ինստիտուտի ետազոտությունները։
Mechanische Leistung, Wärmeentwickelung und Stoffumsatz bei der Muskelthätigkeit, 1864 - Մկանային ակտիվության ներգրավմամբ առաջացող մեխանիկական էներգիան, ջերմության անջատումը և նյութափոխանակությունը։
Die Vivisektion im Dienste der Heilkunde, 1879 - Վիվիսեկցիան բժշկության մեջ։
Der sogenannte thierische Magnetismus. Physiologische Beobachtungen, 1880 - Այսպես կոչված կենդանական մագնետիզմը։ Ֆիզիոլոգիական դիտարկումներ։
Die Vivisektion im Dienste der Gesundheit, 1884 - Վիվիսեկցիան առողջապահության համար։


== Ծանոթագրություններ ==
Ըմբշամարտը 2016 օլիմպիական խաղերում

Ըմբշամարտը 2016 թվականի օլիմպիական խաղերում անցկացվելու է Ռիո դե Ժանեյրոյի Օլիմպիական ուսումնական կենտրոնի երրորդ դահլիճում և տեղի է ունենալու 2016 թվականի օգոստոսի 14-ից 21-ը։ Նույն վայրում տեղի են ունենալու, Ազատ ոճի և Հունահռոմեական ըմբշամարտի մրցույթներ, որոնք բաժանված են տարբեր քաշային կարգերի մրցույթների։ Տղամարդիկ մրցելու են երկու ոճերում, իսկ կանայք միայն ազատ ոճի մրցույթներում։ Խաղարկվելու է 18 մեդալային հավաքածու։ Ըմբշամարտը մերատված է եղել բոլոր ժամանակակից Ամառային օլիմպիական խաղերում, բացառությամբ 1900 թվականին Փարիզում կայացած օլիմպիական խաղերի։
Մոտ 344 մարզիկ պետք է մրցեն 18 մրցույթներում։


== Մրցույթի ձևաչափ ==
Ամեն քաշային կարգում մասնակցում են 19 տղամարդ կամ 18 կին, գումարած 6 մարզիկ որոնց ներկայացնում է ընդունող երկրիրը կամ երրորդ կազմակերպություն, որը ձևավորվել է նախքան օլիմպիադան։ Ըմբիշները վիճակահանության արդյունքում կամ սկսում են որակավորման փուլից կամ 1/16 եզրափակչից, այնուհետև ամեն պարտվող դուրս է մնում պայքարից մինչև պայքարում կմնան երկու մարզիկ, որոնք պետք է վիճարկեն հաղթողի կոչումը։ Եզրափակչի մասնակիցներին պարտված մարզիկները շարունակում են սփոփիչ ելույթները բրոնզե մեդալի համար։


== Մեդալային տեսություն ==


=== Հավաքականների արդյունք ===


=== Տղամարդկանց հունահռոմեական ===


=== Տղամարդկանց ազատ ոճ ===


=== Կանանց ազատ ոճ ===


== Ծանոթագրություններ ==
Ժողովածու (3389)

Ժողովածու (3389), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3389 թվի տակ։ Ձեռագիրը գրվել է 1716-1722 թվականներին Հովասափ Արզրումցի գրիչի կողմից Հնծուց գյուղի Սուրբ Աստուածածին վանքում (Կարին)։  Գրված է 16,6X11-ի վրա։ Ձեռագիրը կազմված է 364 թերթից։ Գրված է միասյուն, նոտրգիր-ով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կտավ։ Հիշատակարաններ՝ 183ա, 189բ, 259ա, 325բ և այլուր, հետագայի՝ 4ա (1888 թվական)։


== Բովանդակություն ==
Գր. Տաթևացւոյ Քարոզագիրք։
Նախերգանք քարոզից։
Յորդորակք։
Դարագլուխը։
Անուանք նախահարցն։


== Ծանոթագրություններ ==
Ժոաո Ժորդի Մոնրոյ Արարատ

Ժոաո Ժորդի Մոնրոյ Արարատ (պորտ.՝ Jordy João Monroy Ararat, հունվարի 3, 1996(1996-01-03), Բոգոտա, Կոլումբիա), կոլումբական ծագումով հայ ֆուտբոլիստ։ Ներկայումս հանդես է գալիս կոլումբական [[Նոա ՖԱ
]]յի և Հայաստանի ազգային հավաքականի կազմում։ Խաղում է աջ պաշտպանի դիրքում։


== Ակումբային կարիերա ==


=== Սանտա Ֆե ===
Ժոաո Ժորդի Մոնրոյ Արարատն սկսել է իր կարիերան կոլումբական Սանտա Ֆե ակումբի պատանեկան կազմում։ Նրա կարիերայի հետագա ընթացքի վրա մեծ ազդեցություն է ունեցել Սանտա Ֆե ակումբի ուրուգվայցի մարզիչ Խերարդո Պելուսոն, ով ֆուտբոլիստին ներառել է թիմի պրոֆեսիոնալ կազմում։ Դրան է նպաստել նաև Սանտա ֆե ակումբի կոլումբիացի եզրային պաշտպան Յուլիան Անչիկոյի տեղափոխվելը Ատլետիկո Բուկարամանգա։ 2015 թվականին Ժորդի Մոնրոյը Սանտա Ֆե ակումբի կազմում դարձել է Հարավամերիկյան գավաթի հաղթող` դրա կազմում չմասնակցելով որևէ խաղի։ 2016 թվականին թիմը գլխավորած կոլումբիացի մարզիչ Ալեքսիս Գարսիան ֆուտբոլիստին տեղափոխել է թիմի երիտասարդական կազմ։ Նույն թվականին Սանտա Ֆե ակումբը գլխավորած արգենտինացի մարզիչ Գուստավո Կոստասը ֆուտբոլստին վերադարձրել է թիմի պրոֆեսիոնալ կազմ։


=== Բոյակա Չիկո ===
2017 թվականի սկզբին Ժորդի Մոնրոյը իրավաբանական խնդիրների պատճառներով հեռացել է Սանտա Ֆե ակումբից և փորձաշրջան է անցել ֆրանսական Անժե, Դիժոն, Ստրասբուրգ, Տուր և Ամյեն ակումբներում, սակայն մշտական պայմանագիր չի կարողացել կնքել։ Ֆինանսական խնդիրների պատճառով ֆուտբոլիստն ստիպված է եղել թողնել ֆուտբոլը և զբաղվել այլ աշխատանքով, մինչև որ նույն թվականին պայմանագիր է կնքել Բոյակա Չիկո ֆուտբոլային ակումբի հետ։


== Միջազգային կարիերա ==
2018 թվականի մարտին Ժորդի Մոնրոյը հրավիրվել է Հայաստանի հավաքական՝ Էստոնիայի և Լիտվայի դեմ ընկերական խաղերի համար։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 18-ի դրությամբ


== Նվաճումներ ==


=== Ակումբային ===


====== Սանտա Ֆե ======
Կոլումբիայի առաջնություն․ 2016 Կլաուզուրա
Կոլումբիայի գավաթ․ երկրորդ տեղ․ 2015
Հարավամերիկյան գավաթ․ 2015
Ռեկոպա Սուդամերիկանա․ 2016
Սուրուգա բանկի առաջնություն․ 2016


====== Բոյակա Չիկո ======
Կոլումբիայի երկրորդ դիվիզիոն․ 2017


== Ծանոթագրություններ ==


== Արտաքին հղումներ ==
Ժորդի Մոնրոյը transfermarkt.com-ում
Ժորդի Մոնրոյը Eurosport.com կայքում
(3010) Ուշակով

(3010) Ուշակով (անգլ.՝ Ushakov), աստերոիդ աստերոիդների գոտու արտաքին մասում։ Հայտնաբերվել է 1978 թվականի սեպտեմբերի 27-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,218214 ա. մ., առավելագույնը մոտենում է 2,6618 ա. մ. հեռավորության վրա և հեռանում 3,7746 ա. մ.։ Արեգակի շուրջ մեկ ամբողջական պտույտ է կատարում 2108,73 երկրային օրվա ընթացքում, իր ուղեծրով շարժվելով միջինում 0,170719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3010) Ուշակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բենիամին Սահակյան

Բենիամին Եգորի Սահակյան (մայիսի 5, 1886 թվական, Ջալալօղլի, այժմ՝ Ստեփանավան - հունվարի 22, 1934 թ., Թիֆլիս), Հյուսիսային Կովկասում, Հարավային Կովկասում և Հայաստանում խորհրդային ռեժիմի հաստատման աջակից, ԽՄԿԿ անդամ (1904)։


== Կենսագրություն ==
Ավարտել է Ներսիսյան դպրոցը (1904) և Մոսկվայի համալսարանի հասարակագիտական ֆակուլտետը (1925)։ Բոլշևիկյան գործունեության մեջ ներգրավվել է 1902 թվականից՝ Ջալալօղլիում, այնուհետև Թիֆլիսում։ Սերտ կապերի մեջ է եղել Ստեփան Շահումյանի, Դանիել Շահվերդյանի, Սարգիս Կասյանի, Նինա Խանոյանի և ուրիշների հետ։ Ագիտացիոն թռուցիկներ և անլեգալ գրականություն է տարածել Թիֆլիսում։ 1906 թվականին ընտրվել է ՌՍԴԲԿ Թիֆլիսի կոմիտեի անդամ, աշխատել «Կայծ», «Նոր խոսք» թերթերի խմբագրություններում։ 1906 թվականի վերջերին Շահումյանի առաջարկությամբ մեկնել է Բաքու և աշխատել «Օրեր» թերթում։ 1907-1910 թվականներին զբաղվել է ուսուցչությամբ Բաքվի և Ղզլարի հայկական դպրոցներում։ 1913-1914 թվականներին Կարսում կազմակերպել է սոցիալ-դեմոկրատական խմբակ։ Առաջին համաշխարհային պատերազմի տարիներին քարոզչական աշխատանք է տարել Սարիղամիշում և էրզրումում։ 1918 թվականին մեկնել է Պյատիգորսկ՝ նշանակվել պետական վերահսկողության կոմիսար, մասնակցել Ռուսաստանի քաղաքացիական պատերազմին։ 1919-ին եկել է Թիֆլիս, անցել Հայաստան, Ջալալօղլիում կազմակերպել այպես կոչված՝ կուսակցական բջիջ և պայքարել Հայաստանի Հանրապետության ղեկավարության դեմ։ Մայիսյան ապստամբության պարտությունից հետո վերադարձել է Թիֆլիս, աշխատել խորհրդային դեսպանատանը։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո նշանակվել է Լոռվա հեղկոմի, այնուհետև՝ Երևանի գավառային հեղկոմի նախագահ։ 1925 թվին նշանակվել է Անդրկովկասի պետդրամարկղների վարիչ Թիֆլիսում, որից հետո եղել է Անդրկովկասի ֆինանսատնտեսագիտական ինստիտուտի տնօրենը։


== Ծանոթագրություններ ==
Ռուգեն

Ռուգեն (շվեդերեն՝ Rogen, նորվ.՝ Rogen), լիճ Շվեդիայի և Նորվեգիայի սահմանին։ Մեծ մասը մտնում է շվեդական Էմտլենդ շրջանի մեջ մյուսը՝ նորվեգական Հեդմարկ և Սյոր-Տրոնելագ ֆուլկեների մեջ։ Լճի մակերեսը կազմում է 35,12 կմ²։ Առավելագույն երկարությունը	 16 կմ է, առավելագույն լայնությունը՝ 3,5 կմ, առավելագույն խորությունը՝ 758 մ։
Լճի՝ Նորվեգիային պատկանող հատվածը ներառված է Ֆեմունսմարկա ազգային պարկի մեջ, իսկ շվեդական հատվածը՝ Ռուգենսկ արգելոցում։


== Ծանոթագրություններ ==


== Արտաքին հղումներ ==
Rogen. Проект "Gränslandet" (швед., норв., англ., нем., саам.)
Ռուգենսկ արգելոցի մասին: (շվեդերեն)
Չավլե

Չավլե (խորվ.՝ Čavle), գյուղ Խորվաթիայի հյուսիսային հատվածում, վարչականորեն՝ Պրիմորսկո Գորանսկա ժուպանությունում։
Գտնվելով Ադրիատիկ ծովի ափին՝ Չավլեն, ինչպես նաև հյուսիսային Խորվաթիայի մյուս բնակավայրերը գրավիչ են դառնում երկիր ժամանած զբոսաշրջիկների համար։


== Աշխարհագրություն ==
Չավլե գյուղը տեղակայված է Խորվաթիայի հյուսիսում։ Գտնվում է ծովի մակարդակից 315 մետր բարձրության վրա։
Ադրիատիկ ծովը մեծ ազդեցություն ունի բնակավայրի կլիմայի ձևավորման գործում։ Մերձակա շրջաններում ակնառու է տաք օդային հոսանքների ազդեցությունը։
Բարձրադիր լեռները գյուղում բացակայում են։ Զբաղեցնում է 84,21 կմ² տարածք։


== Բնակչություն ==
Ըստ 2001 թվականին Խորվաթիայի Հանրապետությունում անցկացված մարդահամարի տվյալների՝ բնակավայրի բնակչությունը կազմում է 6749 մարդ։
Գյուղի հիմնական բնակիչները խորվաթներն են, որոնք մեծ մասամբ դավանում են քրիստոնեություն։ Գյուղի պաշտոնական լեզուն խորվաթերենն է, որը հնդեվրոպական լեզվաընտանիքի սլավոնական լեզվախմբին պատկանող լեզու է։
Բնակչությունը հիմնականում զբաղվում է սպասարկման ոլորտի աշխատանքներով։


== Տես նաև ==
Պրիմորսկո Գորանսկա
Զբոսաշրջությունը Խորվաթիայում


== Ծանոթագրություններ ==
Դուբրովկա (գյուղ, Նայդյոնկովիչսկոե գյուղական բնակավայր)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեսկի (այլ կիրառումներ)

Վեսկի անունը կամ տերմինը կարող է վերաբերել հետևյալ հոդվածներին․

Վեսկի - գյուղ Էստոնիայի Կիլլեստե շրջանի կազմում։
Վեսկի - գյուղ Էստոնիայի Մյառյամաա շրջանի կազմում։
Ուլրիխ Բայերշմիդտ

Ուլրիխ Բայերշմիդտ (գերմ.՝ Uli Bayerschmidt, մարտի 3, 1967(1967-03-03), Մյունխեն, Գերմանիայի Ֆեդերատիվ Հանրապետություն), գերմանացի ֆուտբոլիստ, խաղացել է որպես պաշտպան։


== Կարիերա ==
Երիտասարդական կարիերան անց է կացրել «Բավարիա Բ» ակումբում։  Հիմնական թիմի դեբյուտը տեղի է ունեցել 1986 թվականի հոկտեմբերին Եվրոպայի Չեմպիոնների գավաթի խաղարկությանը, Նիդեռլանդների «ՊՍՎ» ակումբի դեմ։ Այդ մրցաշրջանում Մյունխենյան ակումբը հասավ եզրափակիչ, որտեղ հիմնական ժամանակում պարտվեց Պորտոյին։ Ուլրիխն ամբողջ խաղն անց է կացրել պահեստայինների նստարանին։ Միևնույն մրցաշրջանում Մյունխերսը հաղթեց ազգային առաջնությունում, իսկ Բայերշմիդտը ընդունեց ընդամենը խաղ (Վեդերբրեմ»-ի դեմ, փոխարինելով Միքայել Ռումենիգգեին)։ Հաջորդ մրցաշրջանում Ուլրիխը խփել է իր առաջին գոլը Բունդեսլիգայում գրավելով «Բայեր 04» ակումբի դարպասը։
1988/89 մրցաշրջանում հայտնվել է միայն Լեհաստանի «Լեգիա» ակումբի դեմ ՈՒԵՖԱ-ի գավաթի խաղարկությունում։ Ձմեռային ընդմիջման ժամանակ նա տեղափոխվեց Նյուրնբերգ։ Նոր ակումբում անցկացրած երկու տարվա ընթացքում Ուլրիխը մասնակցել է 41 խաղի։ 1990/91 մրցաշրջանի վերջում պայմանագիր է կնքել Երկրորդ Բունդեսլիգայի «Հերտա» ակումբի հետ։ Մայրաքաղաքաղային ակումբում Բայերշմիդտն անցկացրել է ավելի քան 80 խաղ։ 1994 թ. Տեղափոխվել է «Թենիս-Բորուսիա», որտեղից հետո 2 տարի անց ավարտել է իր կարիերան։ 


=== Վիճակագրություն ===


== Ձեռքբերումներ ==
Գերմանիայի առաջնություն-986/87
Լիգայի առաջնության ֆինալիստ-1986/87


== Ծանոթագրություններ ==


== Արտաքին հղումներ ==
Ֆուտբոլիստի էջը fussballdaten.de կայքում
Ռազմական ճամբար

Ռազմական ճամբար, բնակավայրերից դուրս բանակատեղ, որը հատկապես սարքավորվում է զորքերի ուսումնա-վարժական խնդիրներին համապատասխան։ Ճամբարները հայտնի են հնագույն ժամանակներից։ Եղել են երթային և երկարաժամկետ։ ճամբարներ ստեղծելու ն սարքավորելու արվեստը, որը հետագայում կիրառել են նաև մյուս ժողովուրդները, մեծ զարգացման է հասել Հին Հռոմում։ Ռուսաստանում ճամբարի ստեղծման և ամրացման կանոնադրությունը շարադրվել է 1607-1621 թվականներին․ Պետրոս I-ի օրոք զորքերն առաջին անգամ դուրս են բերվել ուսումնա-վարժական ճամբարներ։ 19-րդ դարի 2-րդ կեսից հրետանու և ոչնչացման այլ միջոցների զարգացման համեմատ, անհրաժեշտ է եղել տարակենտրոնացնել զորքերը մարտում և ճամբար, որպես զորքի ամրացված կայան, կորցրել է իր նշանակությունը։
Ռոմա Սիմոնյան

Ռոմա Աթանեսի Սիմոնյան (սեպտեմբերի 8, 1956(1956-09-08) - հունվարի 26, 1992(1992-01-26), Քարինտակ, Մարտակերտի շրջան), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1961 թվականի նոյեմբերի 22-ին Ասկերանի շրջանի Շոշ գյուղում։ Սովորել է տեղի միջնակարգ դպրոցում։
1979-1981 թվականներին ծառայել է Խորհրդային բանակում Մոսկվա քաղաքում։
Զորացրվելուց հետո վերադարձել է հարազատ գյուղ։ Ավարտել է Ստեփանակերտի հաշվապահական ուսումնարանը, աշխատել հայրենի գյուղում՝ որպես պահեստապետ։ Կամավորագրվել է գյուղի ինքնապաշտպանական ջոկատի կազմում և մասնակցել շրջանի տարածքների պաշտպանությանը։
Զոհվել է 1992 թվականի հունվարի 26-ին, Քարինտակի համար մղված մարտում։ Ամուսնացած չէր։ Հանգչում է Շոշ գյուղի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Գյոսվայնշթայն

Գյոսվայնշթայն (գերմ.՝ Gößweinstein), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 4028 մարդ։ Զբաղեցնում է՝ 57.70 կմ² տարածք։ Պաշտոնական կոդ՝ 09 4 74 129։


== Ծանոթագրություններ ==


== Արտաքին հղումներ ==
Պաշտոնական էջ
Մուկսինո (գյուղ, Աուրգազինսկի շրջան)

Մուկսինո (ռուս.՝ Муксино, բաշկիրերեն՝ Мөҡсин), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարյակովո

Շարյակովո (ռուս.՝ Шаряково, բաշկիրերեն՝ Шәрәк), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոսելցի (գյուղ, Գնյոզդովսկոե գյուղական բնակավայր)

Անվան այլ կիրառումների համար տե՛ս՝ ՆովոսելցիՆովոսելցի (ռուս.՝ Новосельцы), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարլամով (Սովետսկի շրջան)

Վարլամով (ռուս.՝ Варламов), գյուղ Ռուսաստանի Ռոստովի մարզի Սովետսկի շրջանում։ Մտնում է Չիրսկի գյուղական համայնքի կազմի մեջ։
Հավասարասրուն եռանկյուն

Հավասարասրուն եռանկյուն, այն եռանկյունն է, որի 2 կողմերը իրար հավասար են։ Հավասար կողմերին անվանում են սրունքներ, իսկ երրորդ անհավասար կողին՝ հիմք։


== Հատկություններ ==
1 Հավասարասրուն եռանկյան գագաթից իջեցված միջնագիծը և կիսորդ է և բարձրություն։
2 Հավասարասրուն եռանկյան հիմքին առընթեր երկու անկյունները իրար հավասար են։


== Հավասարասրուն եռանկյան օրինակներ ==


== Աղբյուրներ ==
7-րդ դասարանի երկրաչափության դասագիրք
Օզյու

Օզյու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Չելերե

Չելերե, Չելենո (իտալերեն՝ Cellere), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է՝ 1306 մարդ (ըստ 2008 թվականի), բնակչության խտությունը՝ 35 մարդ/կմ2։ Տարածքը կազմում է 37 կմ2։ Փոստային ինդեքսը՝ 1010, հեռախոսային կոդը՝ 0761։
Քաղաքի հովանավոր սուրբը համարվում է Սանտ Էգիդիոն։ Տոնը նշվում է սեպտեմբերի 1-ին։


== Ժողովրդագրությունը ==


== Բնակավայրի ադմինիստրացիան ==
Հեռախոս. 0761 451791
Էլեկտրոնային փոստ. urp@comune.cellere.vt.it
Պաշտոնական կայք. http://www.comune.cellere.vt.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության միջազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սպարանիզե

Սպարանիզե (իտալերեն՝ Sparanise), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 7447 մարդ։ Բնակչության խտություն կազմում է 397 մարդ/կմ²։ Զբաղեցնում է 18 կմ² մակերես տարածք։ Փոստային ինդեքս՝ 81056, հեռախոսային կոդ՝ 0823։
Հիյումաա (այլ կիրառումներ)

Հիյումաա անունը կամ տերմինը կարող է վերաբերել հետևյալ հոդվածներին․

Հիյումաա - կղզի Բալթիկ ծովում, Արևմտաէստոնական կղզեխմբիի կազմում
Հիյումաա - նահանգ Էստոնիայի կազմում։
Հովհաննես Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Հովհաննես Ավետիսյան (հունիսի 12, 1939(1939-06-12), Լենինական, Հայկական ԽՍՀ, ԽՍՀՄ - հուլիսի 1, 2000(2000-07-01)), հայ գեղանկարիչ։


== Կենսագրություն ==
Հովհաննես Ավետիսյանի հայրը 1941 թ-ին մեկնել է ռազմաճակատ և այլևս չի վերադարձել։ Մայրը մահացել է 1942 թվականին։
1946-1956 թվականներին Հովհաննեսը սովորել է Լենինականի թիվ 4 միջնակարգ դպրոցում,  միաժամանակ՝ Մերկուրովի անվան նկարչական դպրոցում։ 1953 թվականին նյութական անհրաժեշտությունից ելնելով պատանի հասակից ուսմանը զուգընթաց աշխատանքի է անցել Լենինականի «Կարմիր նոյեմբեր» կահույքի ֆաբրիկայում՝ աշակերտելով գյումրեցի վարպետներին։ Հետագայում կատարելագործել է սովորածը՝ դրվագելով փայտի
վրա, որն արժանացել է հասարակության բարձր գնահատանքին։ 1964 թվականին Հովհաննես Ավետիսյանն աշխատանքի է անցել Մաշտոցի անվան թիվ 29 միջնակարգ դպրոցում որպես նկարչության ուսուցիչ։ 1970-1972 թվականներին դպրոցում նրա ջանքերով ստեղծվել է պատկերասրահ, որը եղե է առաջին գեղարվեստի կենտրոնը քաղաքում։
1974 թվականին Լենինականում բացվոել է նկարչի անհատական ցուցահանդեսը, 1977 թ-ին Երևանում բացվել է նկարչի երկրորդ անհատական ցուցահանդեսը։ 1967 թ-ին Ավետիսյանն առաջին անգամ մասնակցել է ԽՍՀՄ նկարիչների համամիութենական ցուցահանդեսին։
Ավետիսյանը նկարել է հայրենի բնապատկերները՝ լեռները և դաշտերը, նկարել է նաև դիմանկարներ, նկարել է Մեծ եղեռնը պատկերող նկարներ՝ «Կոմիտասը և եղեռնը», «Անտունի» և այլն։
1967-1986-ական թվականներին մասնակցել է Խորհրդային Միությունում և սոցիալիստական երկրներում կազմակերպված գրեթե բոլոր ցուցահանդեսներին՝ արժանանալով դիպլոմների, նաև՝ դափնեկրի կոչման։
Լի ստեղծագործական ավյունով՝ ունեցել է բազմաթիվ ծրագրեր, սակայն 1988 թվականի ավերիչ երկրաշարժից հետո փլվել է նրա ստեղծած պատկերասրահը, որի հետևանքով շատ նկարներ վնասվել են, շատերն էլ չեն գտնվել։
1988 թ.-ից մինչև 1997 թ.-ը չնայած Գյումրիում տիրող հետերկրաշարժյան իրավիճակին, մեծ դժվարությամբ Հովհաննեսը մի փոքրիկ սենյակում շարունակել է ստեղծագործել։ Գեղանկարչությունից բացի Հովհաննես Ավետիսյանը գրել է նաև բանաստեղծություններ։ Նրա բանաստեղծությունների ժողովածուն լույս է տեսել հետմահու՝ 2002 թ-ին։
Մահացել է 2000 թվականի հուլիսի 1-ին։


== Խմբակային ցուցահանդեսներ ==
1967-1986 թթ. մասնակցել է Շրի Լանկայում, Բուլղարիայում, Հնդկաստանում, Սիրիայում, Ֆինլանդիայում, Կանադայում, Իտալիայում, Հայաստանի արվեստը ներկայացնող խմբային ցուցահանդեսներին։
1971 թվականից նախկին ԽՍՀՄ տարածքում տեղի ունեցած ցուցահանդեսներ՝ Կիևում, Թբիլիսիյում, Վիլնյուսում, Մոսկվայում, Սանկտ Պետերբուրգում նաև՝ Վարշավայում։


== Պարգևներ և մրցանակներ ==
1974-Խորհրդային Միության նկարիչների «փառք  աշխատանքին» մրցույթի մեդալակիր։
1974-Համամիութենական ցուցահանդես «փառք  աշհատանքին»։
1974- «իններորդ  հնգամյակի» հաղթող։
1976- Համամիութենական ցուցահանդես Վիլնյուսում։
1976- Համամիութենական ցուցահանդես Վիլնյուսում։
1979- «Հայկական կերպարվեստ ցուցահանդես Զագրեբում (Հարավսլավիա)։
1968- «Հայ արվեստի օրեր» Կանադայում և Բուխարեստում։


== Հետաքրքիր փաստեր ==
Վարշավայում կազմակերպված ցուցահանդեսում գողացել էին նրա նկարներից մեկը, որի համար թեև տխրել էր, բայց ուրախ էր, որ բազմաթիվ նկարներից իրենն էին հավանել ու տարել։


== Ծանոթագրություններ ==
Օրեքչի

Օրեքչի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Յկարգատ (գետ)

Յկարգատ (ռուս.՝ Каргат), գետ Ռուսաստանում (Նովոսիբիրսկի մարզ)։


== Աշխարհագրություն ==
Յկարգատ գետը սկիզբ է առնում Վասյուգանի ճահիճներից և թափվում է Փոքր Չանի լիճ։ Գետը պատկանում է Չանի լիճի ավազանին։ Ակունքը ծովի մակարդակից գտնվում է 146 մ բարձրության վրա։


== Հիդրոգրաֆիա ==
Յկարգատ գետի երկարությունը կազմում է 387 կմ, ավազանի մակերեսը՝ 7200 կմ2 է։ Գետի ջրի ծախսը միջինում կազմում է 9, 53 մ3։


== Տես նաև ==
Գետ
Ակունք և Գետաբերան
Տայքի կյուրոպաղատություն

Տայք-Կղարջք կամ Տայք-Կղարջքի իշխանություն (վրաց.՝ ტაო-კლარჯეთის სამეფო՝ Տաո-Կլարջեթի իշխանություն), հայ Բագրատունիների կողմից հիմնադրված պետություն Մեծ Հայքի պատմական Տայք նահանգի(վրացիներն անվանում են Տաո) և Կղարջք գավառի(վրացիներն անվանում են Կլարջեթի) տարածքներում (այժմ՝ Թուրքիայի Էրզրում, Արդվին, Արդահան մարզերի տարածքում), որը ծառայել է ժամանակակից Վրաստանի տարածքի վրա Բագրատունիների իշխանության տարածման համար։
Իշխանությունը հիմնադրել է Աշոտ Ա Կյուրոպաղատը, ով միութենական պայմանագիր է կնքել Բյուզանդիայի հետ արաբական տիրապետությունից Տայքը ազատելու համար և ընդունել է կյուրոպաղատի տիտղոս։ Իշխանության մայրաքաղաք է դարձել Աշոտի կողմից ամրացված Արտանուջ (այժմ՝ Արդանուչ) քաղաքը, որը հաջող դիրք էր զբաղեցնում է Մետաքսե մեծ ճանապարհի երկարությամբ։
Աշոտ Բագրատունին հզոր և խոշոր պետություն է ստեղծել, որի հետ հաշվի էին նստում իր ժամանակի վրացական և օտարերկրյա պետական գործիչները։


== Տես նաև ==
Տաշիր-Ձորագետի թագավորություն


== Արտաքին հղումներ ==
Տայքի հայկականությունը Հ. ՅԱՐՈՒԹԻՒՆ ՎՐԴ. ՊԶՏԻԿԵԱՆ, Մխիթարեան միաբան(չաշխատող հղում)


== Ծանոթագրություններ ==
Քաշ (քաղաք)

Քաշ (թուրքերեն՝ Kaş), քաղաք և նավահանգիստ Թուրքիայի Միջերկրական ծովի ափին, Անթալիա նահանգի համանուն շրջանի կենտրոնը։ Գտնվում է Թուրքիայի Թեքե թերակղզու ամենահարավային կետերից մեկում՝ Անթալիա քաղաքից 180 կմ հարավ-արևմուտք։


== Աշխարհագրություն ==
Քաղաքը գտնվում է բուն ծով իջնող լեռների լանջերին։ Բնակչությունը հիմնականում զբաղված է զբոսաշրջային ծառայություններով և առափնյա ձկնորսությամբ։ Կլիման բնորոշ միջերկրածովյան է՝ տաք և չոր ամառներ, մեղմ և խոնավ ձմեռներ։ Տարածքում աճեցնում են նարինջ, կիտրոն, նուռ, ինչպես նաև այլ մրգեր և բանջարեղեն։ Շրջապատող լեռների գագաթները ծածկված են ձիթենու այգիներով ու փշոտ թփերով։
Զբոսաշրջիկների համար կառուցվել են բազմաթիվ փոքր հյուրանոցներ, հանգստյան տներ, սրճարաններ, ռեստորաններ։ Տարածքում կան բազմաթիվ մասնավոր ամառանոց, որոնք պատկանում են գերմանացիներին ու բրիտանացիներին։
Ափամերձ ջրերը համարվում են Թուրքիայի միջերկրածովյան ափին սուզվելու համար առավել գրավիչ վայրերից մեկը:
Ծոցի դիմաց գտնվում է հունական Քաշտելորիզո կղզին՝  նավահանգստից նավահանգիստ հեռավորությունը մոտ 7 կմ է: Ամառային սեզոնին շաբաթը մի քանի անգամ քաղաքների միջև զբոսաշրջային նավակներ են շրջում։


== Պատմություն ==
Մ. թ. ա. IV դարում ներկայիս Քաշ քաղաքի տեղում հիմնվել է Անտիպելոս նավահանգիստը: Այն եղել է հնագույն Ֆելոս քաղաքի մի մասը։ Հակաֆելոսը նշանակում էր «հակառակ Փելոս»: Հնում քաղաքը եղել է հին Լիկիայի կարևոր առևտրային կենտրոններից մեկը։ Այստեղից արտահանման էր ուղարկվում Լիկիայի հայտնի մայրու անտառների փայտանյութը։
1852 թվականից 1923 թվականը հնագույն նավահանգստի տեղում գտնվում էր Անդիֆլի (Andifli) նավահանգստային քաղաքը, որը բնակեցված էր հիմնականում հույներով: Երբ 1923 թվականին հույն-թուրքական բնակչությունը լքեց այս վայրերը, քաղաքը ստացավ իր ժամանակակից անվանումը, որը թուրքերենից թարգմանաբար նշանակում է «հոնք», որի նման այն թեքվում է փոքրիկ ծովածոցի շուրջը։


== Բնակչություն ==
2007 թվականի մարդահամարի տվյալներով քաղաքում բնակվում է 5922 մարդ, իսկ շրջակա գյուղերի հետ միասին՝ 49629 բնակիչ։


== Տեսարժան վայրեր ==
Չնայած իր հին պատմությանը, քաղաքում համեմատաբար քիչ հնագույն ավերակներ կան: Պահպանվել են հնագույն տաճարի (մ.թ.ա. 1-ին դար) և 3000 հանդիսատեսի համար նախատեսված փոքրիկ հելլենիստական ​​թատրոնի մնացորդներ՝ նստատեղերի 26 շարքով։
Դորիական դամբարանը (մ.թ.ա. 4-րդ դար), որը զարդարված է 21 պարողների պատկերներով, կառուցված է ժայռի մեջ 100 մ բարձրության վրա՝ թատրոնի վերևի լանջին: Էլ ավելի հետաքրքիր դամբարան է առյուծի երկհարկանի լիկիայի դամբարանը, որը գտնվում է քաղաքի հակառակ ծայրում՝ բուտիկների և թանկարժեք հնաոճ խանութներով շենքի վերին ծայրում։ Դամբարանի անունը տրվել է չորս ճարտարապետական ​​ռելիեֆային դեկորացիաներով՝ արված առյուծագլուխների տեսքով։


== Գործընկեր քաղաքներ ==
 Բրյուլ (Ռեյնլանդ)


== Ծանոթագրություններ ==


== Արտաքին հղումներ ==
Официальный сайт района
Официальный сайт города
Министерство культуры и туризма Турции
Журнал «Вокруг света»
Քվինտոս Զմյուռնիացի

Քվինտոս Զմյուռնիացի (հին հունարեն՝ Κόϊντος Σμυρναῖος, լատ.՝ Quintus Smyrnaeus, հայտնի է նաև որպես Քվինտոս Կալաբրիաց, լատ.՝ Quintus Calaber), հին հույն պոետ, հավանաբար ապրել և ստեղծագործել է IV դարում։ 14 գրքից բաղկացած «Հոմերոսից հետո» (լատ.՝ Posthomerica, հին հունարեն՝ «Τὰ μετὰ τὸν Ὅμηρον», «Τὰ μεθ᾽ Ὅμηρον») դյուցազնավեպի հեղինակ, որտեղ ներկայացված է Տրոյական պատերազմի պատմությունը «Իլիական»-ում շարադրված դեպքերից հետո։ Պոեմը, իր որակով զիջելով Հոմերոսի ստեղծագործություններին, այնուամենայնիվ զուրկ չէ որոշ գեղարվեստական արժանիքներից։
Աստերոիդների ցանկ (308501-308600)

Աստերոիդների ցանկ (308401-308500)  • Աստերոիդների ցանկ  • Աստերոիդների ցանկ (308601-308700)
 Աստերոիդների ցանկ (308401-308500)  • Աստերոիդների ցանկ  • Աստերոիդների ցանկ (308601-308700)
Մալայա Վենյա

Մալայա Վենյա (ռուս.՝ Малая Венья), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 158 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիճակագրական ռադիոֆիզիկա

Վիճակագրական ռադիոֆիզիկա, ռադիոֆիզիկայի բաժին, որն ուսումնասիրում է ռադիոֆիզիկական պրոցեսներն ուղեկցող պատահական երևույթները։ Լայն առումով Վիճակագրական ռադիոֆիզիկան ընդգրկում է տատանողական և ալիքային պրոցեսների վիճակագրական օրինաչափությունների հետազոտությունները։ Ռադիոչափման և ռադիոընդունման եղանակների ու սարքերի զարգացումը հանգեցրել է զգայունության այնպիսի աստիճանի, երբ սահմանափակող գործոն են դարձել այդ սարքերում առաշացող ֆչուկտուացիաները (աղմուկները)։ Այսպես, հաճախականության չափման ճշգրտությունը պայմանավորված է էլեկտրամագնիսական ազդանշանների գրգռումն ուղեկցող հաճախականության ֆլուկտուացիաներով, այսինքն՝ գրգռվող հաճախականության ոչ մեներանգությամբ։ Մթնոլորտը և իոնոլորտը էլեկտրամագնիսական ալիքների տարածման խնդիրներում հանդես են գալիս որպես պատահական անհամասեռություններով միջավայրեր։ Անհամասեռություններ են պարունակում նաև տարբեր տեսակի փակ ալիքատարները։ էլեկտրամագնիսական ազդանշանների ընդունման և փոխակերպման գործողություններում հույժ կարևոր դեր են կատարում տարբեր ծագում ունեցող արտաքին աղմուկները, ինչպես նաև սարքերի ներքին աղմուկները։ Վիճակագրական ռադիոֆիզիկայի զարգացմանն էապես նպաստել են ռադիոլոկացիան, ռադիոաստղագիտությունը, ռադիոացեկտրոսկուցիան, կապի վիճակագրական տեսությունը, որոնք առանձնացել են իբրև գիտաճյուղեր։ Վիճակագրական ռադիոֆիզիկայի մաթեմատիկական զինանոցը պատահական ֆունկցիաների տեսությունն է, որն իր հերթին հավանականությունների դասական տեսության ընդհանրացումն է։


== Գրականություն ==
Р ы т о в С․ М․, Введение в статистическую радиофизику, ч․ 1, 2 изд․, перераб․ и доп․, М․, 1976․ (ռուս.)
Հինթոն (Արևմտյան Վիրջինիա)

Հինթոն (անգլ.՝ Hinton), քաղաք Արևմտյան Վիրջինիա նահանգում (ԱՄՆ)։ Այն համարվում է Սամերս շրջանի շրջանային կենտրոնը։ 2010 թվականին քաղաքում ապրել է 2676 մարդ։  


== Աշխարհագրական դիրք ==
Հինթոնը գտնվում է Արևմտյան Վիրջինիա նահանգի հարավում և համարվում է Սամերս շրջանի շրջանային կենտրոնը։ Քաղաքը գտնվում է Գրինբայեր և Նյու-Րիվեր գետերի խառնարանում։ Ըստ ԱՄՆ Բնակչության մարդահամարի բյուրոի տեղեկությունների՝ քաղաք Հինթոնի ընդհանուր մակերեսը կազմում է 7,85 քառակուսի կիլոմետր, որից 5,75 քառակուսի կիլոմետրը կազմում է ցամաքային տարածք, իսկ 2,10 քառակուսի կիլոմետր տարածը ջրային է։ Ալդերսոն և Հինթոն քաղաքների միջև  գտնվում է մասնավոր օդանավակայան, որը ծառայում է այս քաղաքներին։ Քաղաքի մոտակայքում է գտնվում Բլյուսթոուն պուրակը։


=== Կլիմա ===
Ըստ Կյոպպենի կլիմաների դասակարգման՝ Հինթոնի կլիման վերաբերում է արևմտյան ափի ծովային կլիմային։ Տարեկան միջին տեղումների քանակը կազմում է 937,3 մմ։ Տարեկան միջին ջերմաստիճանը կազմում է 11,9 °C, ամենատաք ամիսը հունիսն է (միջին ջերմաստիջանը՝ 23,1 °C), իսկ ամենացուրտ ամիսը հունվարն է ( միջին ջերմաստիջանը՝ 0,3 °C)։


== Պատմություն ==
Հինթոնը հիմնադրվել է 1880 թվականին։ Քաղաքը կառուցվել է Չեզապիքի և Օհայոյի երկաթուղային ընկերության կողմից 1871 թվականին գնված հողի վրա առաջին սպիտակ վերաբնակիչներից մեկի՝ Իսահակ Բալենջիի որդու կողմից, ով այդ հողը նվեր է ստացել Վիրջինիայից 1777 թվականին։ Մինչև երկաթուղու կառուցումը այնտեղ ապրում էին 6 ընտանիք։ 1892 թվականին երկաթուղային ընկերությունն ավարտել է 40 գնացքների համար նախատեսված պահեստի կառուցումը, որը 540 աշխատակիցների ապահովեց աշխատանքով։ Ավելի քան կես դար քաղաքն ուներ կարևոր երկաթուղային հանգույց։ 1950-ական թվականներին քարածխի արտադրությունը անկում ապրեց, գոլորշու շարժիչներից անցան դիզելային շարժիչների։ Կախված գնացքների սպասարկումից՝ աշխատանքային տեղերը կրճատվեցին։ Քաղաքի բնակչությունը սկսեց նվազել։ 1949 թվականին  Նյու-Րիվեր գետի վրա կառուցվեց Բլյուսթոունյան ամբարտակը, որը եղավ նոր ձեռնարկություն քաղաքում։ Ստեղծվեց Բլյուսթոուն լիճը, որն այնուհետև դարձավ հանգստի վայր և ներառվեց Բլյուսթոուն պետական ​​այգու մեջ։ Օգովտոսին Հինթոնում տեղի է ունենում ջրի փառատոն, իսկ հոկտեմբերին երկաթուղայինների օրը։


== Բնակչություն ==
2010 թվականի մարդահամարի տվյալներով Հինթոնն ուներ 2676 բնակչություն (որից 46,6 % արական սեռի նեկայացուցիչ և 53,4 % իգական սեռի ներկայացուցիչ), 1276 տնային տնտեսություն և 676 ընտանիք։ Ռասայական պատկանելիություն․ սպիտակամորթներ՝ 92,0 %, Աֆրոամերիկացիներ՝ 5,3 % և երկու կամ ավելի ցեղերի ներկայացուցիչներ 2,0 %։  1276 տնային տնտեսությունից 34,8 % միասին ապրող ամուսնական զույգեր էին (10,3 % ապրում էին18-ից փոքր երեխաների հետ), 13,2 % ընտանիքների 13,2 % կանայք էին, որոնք ապրում էին առանց ամուսնու, իսկ ընտանիքների 4,9 % տղամարդիք ապրում էին առանց կնոջ, 47,0 % չունեին ընտանիք։ Միջին տնային տնտեսությունը 2,07 է, իսկ ընտանիքի միջին չափը 2,83 է։
2010 թվականի մարդահամարի տվյալներով քաղաքի բնակչությունն ըստ տարիքային խմբերի բաշխվել է հետևյալ կերպ. 19,4 %՝ 18 տարեկանից ցածր բնակիչներ, 3,7 %՝ 18-ից 21 տարեկան 53,7 %՝21-ից 65 տարեկան և 23,2 %՝ 65 տարեկան և բարձր տարիք։ միջին տարիքը՝ 46 տարեկան։
Ընտանիքի միջնարժեքը 2014թ գնահվել է  43 385 $, տնային տնտեսության համար ծախսվել է 29 865 $։ Մեկ շնչի հաշվով եկամուտ՝ 19756 $։
Динамика численности населения: